Olju til steiking Kanelsukur til pynt Flótandi sjokulátu afturvið Arbeiðsháttur Set eina lítla grýtu útá og hita vatn saman við sukri, salti og 2 spsk av olju. Rør væl og tá hetta er samlað skrúvar tú upp fyri hitanum, so tað kemur upp á kók. Sløkk nú hitan og stroy mjølið spakuliga í, ímeðan tú rørir við einum pískirísi. Nú er deiggið liðugt. Koyr tað í ein sterkan sproytiposa. Brúka ein stjørnutút at seta á sproytiposan, so tú fært rætta mynstrið. Vel ikki eitt ov stórt mynstur, tí tá kann tað vera torført at baka tíni churros nóg væl. Sproyta nú deiggið út í stykkir á umleið 7 cm og legg tey klár. Ger nú kanelsukur í eina skál. Legg eisini ein tallerk kláran við køkspappíri í at leggja tíni churros í, tá tú tekur tey upp úr grýtuni. Koyr nú olju í eina grýtu, helst upp til umleið 5-10 cm ella soleiðis at tíni churros verða dekkað tá tú leggur tey í. Lat oljuna koma upp á umleið 190 stig, og so er tíð at steikja tíni churros. Steik tey til tey fáa ein gyltan lit. Lat oljuna dryppa av á køkspappírið áðrenn tú stroyir kanalsukur omanyvir.